Мониторинг финансирања националних, покрајинских и локалних избора у Србији – 2012

Дана 6. маја 2012 у Србији ће бити одржани локални, парламентарни, председнички и покрајински избори. Нови Закон о финансирању политичких активности усвојен је у јуну 2011.  
  
Зато је од кључног значаја осигурати потпуну примену закона и одговорности за оне који крше правила, што је претходно била карика која недостаје у периоду реализације претходног законодавног акта (Закон о финансирању политичких странака, 2003).То је предуслов, не само за владавину права, већ и за унапређење поверења грађана у политичке странке и демократске институције.  
  
Цивилно друштво може да помогне тај процес на разне начине. Поред промоције идеје слободних и поштених избора и залагања за потпуну примену новог закона, ОЦД могу директно или индиректно да подржавају активности независних државних органа, попут Агенције за борбу против корупције и Врховне ревизорске институције. Ова подршка може да иде од заговарања да друге институције обезбеде неопходна средства контролним органима до пружања конкретне информације о примени закона независном телу (нпр. пријављивање сумње да је одређена странка прекршила закон). Међутим, то није лимит ОЦД у области финансирања политичких партија. Чак и када процес финансирања изборне кампање мора да буде контролисан од стране независних државних органа, неопходно је да се обезбеди да ови органи врше своје дужности на ефикасан и свеобухватан начин. Имајући то у виду, од кључног значаја за ОЦД је да раде независно, не само од политичких странака које учествују на изборима, већ и од свих јавних органа задужених за контролу. На тај начин, ОЦД могу и треба да обезбеде јавности приступ независно прикупљеним и анализираним информацијама о понашању свих учесника у процесу - политичких странака, донатора и даваоца услуга који треба да поштују правила, али и надлежних институција које обезбеђују усклађеност са законодавством ( Агенција за борбу против корупције, Државна ревизорска институција, Републичка изборна комисија, Републичка радио-дифузна агенција, Министарство финансија, прекршајни судови, итд).

 